Må ikke forveksles med Skapseng.
Kvinne som håndterer en nedfellbar seng.
Arbeidere som setter opp en skapseng.
En **nedfellbar seng** er en type sammenleggbar seng som er hengslet i den ene enden slik at den kan lagres vertikalt mot en vegg eller inni et skap. Det anses av og til som et kombinasjonsmøbel av et skap og en seng. I likhet med uttrekkbare senger brukes nedfellbare senger for å spare plass på steder med lite gulvareal, for eksempel i små hus, leiligheter, hoteller, bobiler eller sovesaler. Nedfellbare senger kan for eksempel vippes inn i et eget innebygd avlukke (eget rom), eller være en del av et et kombinasjonsmøbel med skap i tverrenden og en eller to dører.

Nedfellbare senger kalles noen ganger **veggseng** eller **skapseng** (ikke til å forveksle med den historiske varianten).

Historie
--------

Et patent på en nedfellbar seng ble søkt om rundt år 1900 i USA av den irske immigranten William Lawrence Murphy (1876–1957). Over en årrekke deretter søkte han om og fikk en rekke patenter, og sengetypen ble kjent som *Murphy bed* i USA.

I 1989 dømte det amerikanske rettsvesenet at Murphy bed hadde blitt et degenerert varemerke.

Tidlig på 2010-tallet fikk nedfellbare senger en oppsving i popularitet i USA på grunn av at mange hadde økonomiske utfordringer og måtte flytte tilbake til foreldrene sine eller valgte å kjøpe mindre boliger.

Farer
-----

Ved dårlig sikring eller feil bruk kan en nedfellbar seng falle på personer. Det har også vært eksempler på at personer har blitt funnet kvalt inni en nedfellbar seng etter at sengen har vippet tilbake med personen inni, eksempelvis med en full mann i 1982 og to kvinner i en feilmontert seng i 2005. I 2014 var det en rettssak hvor det ble påstått at en mann hadde dødd på grunn av en nedfellbar seng.

I populærkulturen
-----------------

Nedfellbare senger har blitt brukt i mange komiske scener i gamle filmer, inkludert stumfilmer, og forårsaker da ofte skade eller frustrasjon, eller brukes til å skjule en hemmelig gjest.

Se også
-------

* Sovesofa
* Sovevogn
* Uttrekkbar seng

Referanser
----------

1. ↑  januar 2018, Av Jann Wagner-6. «Bygg en veggseng». *Gjør Det Selv*. Besøkt 10. desember 2021.
2. ↑  Melamed, Samantha (January 12, 2013), «Hidden beds springing out of woodwork», *The Philadelphia Inquirer*,
3. ↑  Robert A. Tingler, "Assumption of the Risk in Illinois". *Chicago-Kent Law Review* 44 (1967), pp. 180-191, at p. 187, discussing *Duncan v. Chelsea Hotel Co.*, 326 Ill App. 241, 61 N.E.2d 769 (1st Dist. 1945).
4. ↑  Man Dies Inside Murphy Bed. *Wilmington Morning Star* (Wilmington, North Carolina), June 15, 1982.
5. ↑  Sisters Died after Folding Bed Collapsed Entombing Them for Four Days. *Telegraph*, December 18, 2009.
6. ↑  Defective Murphy bed killed Staten Island man, lawsuit alleges. *Staten Island Live*, April 7, 2014.
7. ↑  ‘Defective’ Murphy Bed Killed Man, Lawsuit Claims. *Huffington Post*, April 8, 2014.
8. ↑  Anthony Balducci, *The Funny Parts: A History of Film Comedy Routines and Gags*. McFarland, 2012, pp. 168–77.

Eksterne lenker
---------------

* Offisielt nettsted Rediger på Wikidata

* (en) Murphy beds – kategori av bilder, video eller lyd på Commons Rediger på Wikidata